མ་ཡར་ནམ་རྒྱུན་ལམ་ཕྲན་འདི་བརྒྱུད་དེ་འགྲོ་བར་ཡང་དུས་ཚོད་ཀྱི་གཏན་འཁེལ་ངེས་ཅན་ཞིག་ཡོད་དེ།དེ་ནི་ཨ་ཕ་ལུག་རྫིར་སོང་ཤུལ་དང་ང་རང་ནོར་རྫིར་སོང་ཤུལ་གྱི་ཁོ་མོ་གཅིག་པུ་སུན་སྣང་སྐྱེས་པའི་དུས་སྐབས་དེ་ཡིན་པ་རེད།ཡིན་ནའང་ཁོ་མོས་ནམ་རྒྱུན་རང་ཉིད་ཕར་སོང་བ་ཡིན་པ་ཨ་ཕར་སྦ་གསང་བྱས་ནས་མོ་རང་ཁྱིམ་ཚང་གཞན་གྱི་རུ་ཁ་ཉུལ་བར་སུན་སྣང་སྐྱེས་ཀྱིན་འདུག་ཟེར།ངའི་སེམས་ལ་རྐང་བ་སྤོས་ཤུལ་གྱི་ལམ་གསལ་ལེར་ཡོད་པས་སྦ་གསང་བྱེད་ཐབས་གར་ཡོད་སྙམ་ན་ཡང་།ཁོ་མོས་མུ་མཐུད་དུ་གསལ་བཤད་བྱེད་པའི་ཚུལ་གྱིས་ལྷ་མོའི་ཨ་མ་ནམ་རྒྱུན་ཁོ་མོའི་སར་ཡོང་སྟེ་ལྷ་མོར་གནས་བདག་མང་པོ་འབྱུང་གིན་འདུག་པས་ཁྱོད་ཚང་གིས་གང་མྱུར་ངང་ཁྱིམ་ལ་བསུས་ན་བཟང་ཚུལ་འཆད་ཀྱི་འདུག་ཟེར།